
Egy struktúra fény-árnyék hatásai

Inspirációm kiindulópontja a vízfelszín fénytörésén alapszik. Célom egy geometrikus alapokon nyugvó organikus öltözék, amelyet szabályos és párhuzamos rendszerű hajtogatásból kiinduló, testre alakított formából hozok létre. Az öltözékbe épített LED szalag segítségével alakítom ki a struktúra fény-árnyék hatásait. Mindehhez megfelelő transzparenciával rendelkező anyagot kerestem, melyet kikeményítek, hogy a forma megfelelően tudjon működni. A forma kialakításában szempont, hogy egy anyagból alakítsam testre a ruhát. Fontos, hogy egy olyan hajtogatott struktúrát hozzak létre, amelyben fordulásokat, torzításokat, léptékváltásokat alkalmazzak, így segítve a forma egyedi kialakítását. A tervezési folyamatban elindítottam egy kísérletsorozatot, amelyben a cél eléréséhez azt kerestem, hogy mely anyagok a legmegfelelőbbek az átvilágításra, és hogyan tudom manipulálni a kiválasztott anyagot. Végeredményben egy test objektet hozok létre.

